b'\n_START_ARTICLE_\n\xc5\xa0au\xc5\xa1tatar\n_START_PARAGRAPH_\n\xc5\xa0au\xc5\xa1tatar je bil kralj huritskega kraljestva Mitani, ki je vladal v 15. stoletju pr. n. \xc5\xa1t.\n_START_SECTION_\nInvazija na Asirijo\n_START_PARAGRAPH_\n\xc5\xa0au\xc5\xa1tatar je bil sin kralja Par\xc5\xa1atatarja. Do \xc5\xa0au\xc5\xa1tatarhevega prihoda na mitanski prestol je njegov o\xc4\x8de v \xc5\xa1tevilna mesta postavil sebi zveste huritske vazalne kralje in mu omogo\xc4\x8dil iz Mitanija narediti veliko mezopotamsko silo. \xc5\xa0au\xc5\xa1atar se je s tem znebil stalne egip\xc4\x8danske gro\xc5\xbenje in je svojo pozornost obrnil proti Asiriji. Napadel je Asirijo, jo opusto\xc5\xa1il on izropal njeno prestolnico A\xc5\xa1ur.\n_START_SECTION_\nKasnej\xc5\xa1e bitke\n_START_PARAGRAPH_\nPo invaziji na Asirijo se je z vojsko obrnil proti zahodu in na poti skozi Sirijo podjarmil vse mestne dr\xc5\xbeave v severni Siriji. Meje Mitanija je raz\xc5\xa1iril do sredozemske obale in vanj vklju\xc4\x8dil Alalah, Nuzi, A\xc5\xa1ur in Kizuvatno. Svojo oblast je posku\xc5\xa1al raz\xc5\xa1iriti tudi proti jugu, morda celo v Palestino, vendar je bila ju\xc5\xbena Sirija \xc5\xa1e vedno v vplivni sferi Egipta, ki je \xc5\xbee dolgo in \xc5\xa1e vedno grozil Mitaniju._NEWLINE_\xc5\xa0au\xc5\xa1tatarjev napad na Palestino je bil tvegan in bi zagotovo spro\xc5\xbeil vojno z Egiptom. \xc5\xa0au\xc5\xa1tatar bi kljub temu, da je bila v Palestini \xc5\xa1tevilna huritska populacija, v vojni z Egiptom te\xc5\xbeko zmagal. Med na\xc4\x8drtovanjem napada je nepri\xc4\x8dakovano umrl. Nasledil ga je sin Artatama I., ki se je za\xc4\x8del s faraonom Amenhotepom II. pogajati za sklenitev zavezni\xc5\xa1tva.'